KANIE GEWIG AFSKUD | Health24
Posted by: MOEG GESUKKEL | 2010/03/16
KANIE GEWIG AFSKUD
EK IS 29 JAAR OUD MET 2 WONDERLIKE KINDERS.EK SUKKEL MET MY GEWIG EN OM DIT AF TE SKUD.DIEET OP DIEET OP DIEET DIT WERK NIE.HELP MY ASB EK SOEK RAAD.EK HET N VOLLE HISTIREKTOMIE GEHAD 4 JAAR TERUG EN IS NOU OP HORMOON BEHANDELING KAN DIT MOONTLIK DIT WEES?
Dit is moontlik dat jy aan hormoonwanbalanse ly. Vra jou huisarts om jou te toets vir hormoongebreke (bv. tiroïed, insulien en vroulike hormone). Indien jy aan insulienweerstandigheid ly dan sal 'n lae-vet, lae-glisemiese indeks (GI) dieet help vir gewigsverlies. Om jou te help om so 'n dieet toe te pas, sal ek aanraai om 'n kliniese dieetkundige te spreek sodat sy/hy vir jou 'n individuele dieet kan uitwerk wat sal help vir die insulienweerstand en gewigsverlies. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind. Gereelde, daaglikse oefening vir 30 of meer minute per dag sal ook baie help om jou metabolisme te stimuleer en die gewig af te skud. Kies 'n soort oefening waarvan jy hou (bv. swem, touspring, fietsry, flink stap, ens) en doen elke dag jou 30 minute.